|  |
| --- |
| 8.1 delavnica: |
| Moja naravnanost do spremljanja pouka |

namen delavnice

* Opredeliti vlogo in namen spremljanja pouka.
* Spodbuditi razmislek o lastnih izkušnjah, povezanih s spremljanjem pouka.

potek delavnice

* **Oglejte si video** *Spremljanje pouka v očeh ravnatelja in učitelja.*
* Za omizji **oblikujte skupine po 5** in določite poročevalca.
* Vsak član skupine v enem stavku **opredelite**, kaj je za vas **osrednji namen spremljanja pouka** (20 minut).
* Vsak zase razmislite, **kateri od zapisanih namenov spremljanja pouka** v tabeli *Spremljanje pouka* se vam zdijo **najpomembnejši**. Označite jih s številkami od 1 do 7, pri čemer je 1 najpomembnejši.
* Tabelo lahko dopolnite še s svojimi predlogi.

Tabela *Spremljanje pouka*

|  |
| --- |
| Spremljanje pouka vidim kot: |
| * priložnost za samorefleksijo, strokovno učenje in lasten profesionalni razvoj,
 |  |
| * pomoč pri izbiri področij strokovnega razvoja na ravni šole,
 |  |
| * podporo pri izgrajevanju skupnega razumevanja učiteljev o učinkovitih poučevalnih praksah,
 |  |
| * priložnost za izmenjavo idej in strokovnega znanja med učitelji,
 |  |
| * priložnost za opazovanje dobre prakse,
 |  |
| * priložnost za kolegialne razprave o izzivih in pomislekih, ki jih imamo učitelji,
 |  |
| * povečanje odgovornosti celotnega kolektiva za čim večjo kakovost učenja in poučevanja na šoli.
 |  |
|  |  |
|  |  |
|  |  |

* V skupini izpostavite **3 najpogosteje izbrane namene** spremljanja pouka (10 minut).
* Poročevalec jih predstavi še drugim skupinam (10 minut).
* Vsak zase najprej sami **razmislite o izkušnjah, ki jih imate s spremljanjem pouka**, pri čemer so vam v pomoč spodnja vprašanja (5 minut).

VPRAŠANJA:

1. *Ali so bile izkušnje pretežno pozitivne ali negativne?*
2. *Kateri so bili ključni dejavniki, da sem jih doživel/-a kot pozitivne oz. negativne?*
* Po razmisleku si **izmenjajte izkušnje znotraj skupine** (20 minut).
* **Poročevalci** skupin sproti **v tabelo zapisujete pozitivne in negativne izkušnje učiteljev**.

*Spremljanje pouka – izkušnje učiteljev*

|  |
| --- |
| Spremljanje pouka – izkušnje učiteljev |
| Pozitivne  | Negativne  |
|  |  |

* V vsaki **skupini povzemite ugotovitve** in jih strnite v obliki odgovora na vprašanje: *Kaj bi veljalo upoštevati pri načrtovanju spremljanja pouka?* Moderator delavnice na velik prazen list napišite naslov *Dogovori za spremljanje pouka* in nanj zapisujte ugotovitve poročevalcev (20 minut).
* Moderator delavnice ***Dogovore za spremljanje pouka* objavi na oglasni deski v zbornici, v e-zbornici ali kje drugje**. Učitelji lahko na plakat dodajajo še svoje predloge, mnenja itd.